మురళీకృష్ణ

అపార్ధాలు, సమాచారలోపం (Communication gap) వల్ల జరిగే అనర్ధాలు, వర్యవసానాలు ఈ చిత్రం కథాంశం. ఈ చిత్రంలో పాటలు ఆపాతమధురాలు..సంగీతం జనాదారణ పొందింది కానీ, చిత్రం ఆర్థికంగా విజయవంతం కాలేదు.ఈ చిత్రంలో పాత్రలన్నీ మంచి స్వభావం గల పాత్రలే... దుష్ట స్వభావం గలిగిన పాత్రలు లేవు. కానీ, భార్య పట్ల అనురాగం ఎక్కువైన భర్త, భార్యను అర్ధం చేసుకోక భార్య బ్రతకాలని భార్యను వదిలి ఆమెకు మనోవ్యధ కలిగించి తనకు కష్టం కలిగించుకుంటాడు.
చిత్రకథ

మురళి (జమున) రిటైర్డ్ ఆర్మీ ఆఫీసర్ భయంకర్ (ఎస్.వి.రంగారావు) గారాల పట్టి. ఆమె కృష్ణ అనే్ డాక్టర్ (అక్కినేని నాగేశ్వరరావు) పరస్పరం ప్రేమించుకుంటారు. వివాహం నిశ్చయ మపుతుంది. ఆమె స్నేహితురాలు లత (శారద) మేన మామని ఆయన పెద్ద కుటుంబాన్ని పోషిస్తూ ఉంటుంది. ఒక చిత్రలేఖన ప్రదర్శనలో లక్ష్మీకాంతం (హర్నాధ్) అనే చిత్ర కారుని చిత్ర కారిణిగా భ్రమించి కలం స్నేహం సాగిస్తుంది. అతడు పురుషుడని తెలిసిన తరువాత స్నేహితులురాలిని అతనికి చేరువ చేసే ఉద్దేశంతో కలం స్నేహం కొనసాగిస్తుంది. వివాహమైన పిమ్మట డాక్టర్ కృష్ణ కలకత్తా వెళతాడు. లక్ష్మీకాంతం, కృష్ణతో మురళి అనే ఆమె అతనితో కలం స్నేహం చేస్తోందని ఆమెను ప్రేమిస్తునాన్నని, ఆమె కూడా అతనిని ప్రేమిస్తోందని చెబుతాడు. అతడు తిరిగి వ్చే సమయానికి మురళి, లక్ష్మీకాంతానికి ఉత్తరం రాస్తూ ఉండడం గమనించి ఆమెను వదిలి వెళతాడు.. మారుమూల ప్రాంతంలో వైద్య సహకారం అందిస్తూ ఉండాడు వివాహ సమయంలో వరుడు మరణించడం త అభాగ్యురాలిగా ముద్ర వేయించుకున్న యువతి (గీతాంజలి). కూతురి దురదృష్టానికి కుములుతున్న ఆమె తండ్రి (గుమ్మడి వెంకటేశ్వరరావు) ఒంటరిగా ఉన్న కృష్ణ ఆమెను వివాహం చేసుకుంటే బాగుంటుందని తలుస్తాడు. లక్ష్మీకాంతం లతల వివాహం జరిగింది. తండ్రి మరణించడంతో భర్తను వెతుక్కుంటూ మురళి కూడా అక్కడికి చేరుకుంటుంది. అపార్దాలు తొలిగి మురళి, కృష్ణ ఒకటౌతారు.
నటవర్గం

* అక్కినేని నాగేశ్వరరావు - డాక్టర్ కృష్ణ
* జమున - మురళి
* శారద - లత
* హరనాథ్ - లక్ష్మీకాంతం
* ఎస్.వి.రంగారావు -మురళి తండ్రి
* రమణారెడ్డి _ వైకుంఠనాధ వర్మ
* సూర్యకాంతం_ లావణ్యం
* అల్లు రామలింగయ్య_ కోటి
* గుమ్మడి వెంకటేశ్వరరావు_రఘురామయ్య
* గీతాంజలి_ పూర్ణిమ
* పేకేటి శివరాం _ లక్ష్మీకాంతం స్నేహితుడు
* ఎల్ . విజయలక్ష్మి_ డ్యాన్సర్
* ఝాన్సీ_ పర్వతం .
సాంకేతిక వర్గం

* స్క్రీన్ ప్లే, దర్శకత్వం: పోలుదాసు పుల్లయ్య
* కధ: పి.రాధ
* మాటలు: ఆచార్య ఆత్రేయ
* సంగీతం: మాస్టర్ వేణు
* గీత రచయితలు: ఆచార్య ఆత్రేయ, దాశరథి కృష్ణమాచార్య, సింగిరెడ్డి నారాయణరెడ్డి
* నేపథ్య గాయకులు: కె.జమునారాణి,శిష్ట్లా జానకి, పులపాక సుశీల, ఘంటసాల వెంకటేశ్వరరావు
* ఫోటోగ్రఫీ: మాధవ్ బుల్ బులే
* కూర్పు: ఆర్.హనుమంతరావు
* నిర్మాత: వి.వెంకటేశ్వర్లు
* నిర్మాణ సంస్థ: పద్మశ్రీ పిక్చర్స్
* విడుదల:14:02:1964.
పాటలు

#ఊ అను ఊఊ అను అవునను అవునవునను నా వలపంతా నీదని నీదేనని (రచన: సి. నారాయణరెడ్డి; గాయకులు: ఘంటసాల, పి. సుశీల)
#ఎక్కడవున్నా ఏమైనా మనమెవరికి వారై వేరైనా నీ సుఖమే నే కోరుతున్నా (రచన: ఆత్రేయ; గాయకులు: ఘంటసాల)
#ఏమని ఏమని అనుకుంటున్నది (రచన: ఆత్రేయ; గాయని: పి.సుశీల)
#కనులు కనులు కలిసెను కన్నె వయసు పిలిచెను (రచన: సి. నారాయణరెడ్డి; గాయకుడు: ఘంటసాల)
#మోగునా ఈ వీణ (రచన: ఆత్రేయ; గాయని: ఎస్.జానకి)
#వస్తాడమ్మా నీదైవము వస్తుందమ్మా వసంతము (రచన: ఆత్రేయ; గాయని: పి.సుశీల)
#ఘల్లు ఘల్లుమని గజ్జెలు మోగాలి మొనగాడికే,(రచన: దాశరథి; గానం.కె.జమునా రాణి బృందం.)
మూలాలు

*సి.హెచ్.రామారావు: ఘంటసాల 'పాట'శాల అనే పాటల సంకలనం నుండి.
బయటి లింకులు

* Murali Krishna film at IMDb.
* Listen to Murali Krishna songs at Raaga.com

వర్గం:అక్కినేని నాగేశ్వరరావు నటించిన సినిమాలు
వర్గం:పి.పుల్లయ్య దర్శకత్వం వహించిన సినిమాలు
వర్గం:సూర్యకాంతం నటించిన సినిమాలు
వర్గం:జమున నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:గుమ్మడి నటించిన సినిమాలు
వర్గం:ఎస్.వి.రంగారావు నటించిన సినిమాలు